### 8.5 ΟΡΙΣΤΙΚΕΣ ΑΝΤΩΝΥΜΙΕΣ

Οι αντωνυμίες που **ορίζουν** ένα ουσιαστικό

και το **ξεχωρίζουν από άλλα** του ίδιου είδους,

 ονομάζονται **οριστικές**Π. χ. **Ο ίδιος** ο δήμαρχος του έδωσε συγχαρητήρια.

Η αντωνυμία **ο ίδιος** θέλει να δηλώσει ότι **ο ίδιος ο δήμαρχος** και

**όχι** **κάποιος άλλος** του έδωσε συγχαρητήρια.

Οι οριστικές αντωνυμίες είναι οι εξής:

ο ίδιος, η ίδια, το ίδιο
μόνος μου, μόνη μου, μόνος σου, μόνη σου κλπ

Όταν όμως το μόνος συνοδεύεται από άρθρο

δεν είναι αντωνυμία αλλά επίθετο

Π. χ. Αυτή είναι **η μόνη** φίλη που έχω**(επίθετο)**Όταν το ίδιος, ίδια, ίδιο δε συνοδεύεται από άρθρο,

είναι επίθετο

Π. χ. Η Σοφία είναι **ίδια** με τη μαμά της**(επίθετο)**

 **14/5/25**

**ΟΡΙΣΤΙΚΕΣ ΑΝΤΩΝΥΜΙΕΣ**

1.Κύκλωσε την οριστική αντωνυμία στο διάλογο:

 *-Καλημέρα σας, θα ήθελα να βγάλω κάρτα*

 *για το λεωφορείο.*

 *- Έχεις φωτογραφία μαζί σου;*

 *-Μάλιστα,ορίστε.*

 *-Εσύ είσαι αυτή;*

 *-Η ίδια. Η φωτογραφία είναι λίγο παλιά.*

 *-Καλά. Συμπλήρωσε τα στοιχεία σου στην κάρτα.*

 *-Θα ήθελα να βγάλω μια κάρτα και για την αδερφή μου.*

*-Δε γίνεται! Πρέπει να έρθει η ίδια. Θα ζητήσει τον κύριο Ζαφείρη.*

*-Θα της το πω. Ευχαριστώ πολύ.*

 *Η Μαρία είχε μια ιδέα. Πήγε στο σπίτι , άλλαξε ρούχα και χτένισμα και ξαναπήγε στον ίδιο υπάλληλο που είχε μιλήσει πριν.*

*-Με συγχωρείτε. Τον κύριο Ζαφείρη παρακαλώ!*

*-Ο ίδιος.*

*-Μπορώ να βγάλω μια κάρτα για λεωφορείο;*

*-Καλά, κοπέλα μου, εσύ η ίδια δεν έβγαλες κάρτα προηγουμένως;*

*Τι θέλεις πάλι;*

*-Ξέρετε, δεν ήμουν εγώ . Ήταν η αδερφή μου η Γεωργία.*

*-Μα εσείς είστε ίδιες!*

*- Το ξέρω. Είμαστε δίδυμες!*

2. Να κυκλώσεις με **κόκκινο τις οριστικές αντωνυμίες** και με **μπλε τα επίθετα:**

* Έχουν ίδιο σώμα, ίδια μάτια , ίδια μαλλιά. Είναι ολόιδιες.
* Οι ίδιοι δρόμοι, τα ίδια σπίτια· νομίζεις πως και οι άνθρωποι είναι οι ίδιοι*.*
* Θέλω να μιλήσω με τον ίδιο το διευθυντή, όχι με τον αντικαταστάτη του.
* Nα μας τα φέρεις (εσύ) η ίδια.
* Φοράει κάθε μέρα τα ίδια ρούχα.
* Kάνουν την ίδια δουλειά. Δουλεύουν στο ίδιο γραφείο.
* Tο είδα με τα ίδια μου τα μάτια.
* Τα παιδιά τα ίδια βοηθούσαν.

3. Να συμπληρώσετε με την κατάλληλη οριστική αντωνυμία (ο ίδιος, μόνος μου κ.τ.λ.) τα κενά των παρακάτω προτάσεων:

Αρχηγός των Ελλήνων στη μάχη, ήταν ο ………… ο Κολοκοτρώνης.
Η Μαρία κατόρθωσε και έλυσε ………… της το πρόβλημα.
Στα εγκαίνια ήταν παρών ο ……….. ο πρόεδρος της εταιρίας.
Αν θέλεις να κάνεις κάτι ξεκίνα το …………σου.
Αυτή τη χάρη μου τη ζήτησε ο ……….. ο αρχηγός.
Όλο αυτό το φαγητό το έφαγε ………... του.
Καθάρισε όλο το σπίτι ………. της.
Θέλεις έρθεις μαζί μας ή θα μείνεις……….. σου;
Εκείνος ο άνθρωπος ζει ……… του.
Τη συνέντευξη την έδωσε ο …………… ο πρωθυπουργός της χώρας.

****